# மரபணு கணிப்பீடு

## வரலாறு

தெற்கு கலிபோர்னியா மாகாண பல்கலையின் லியோனார்டு அடில்மேன் ஆரம்பத்தில் 1994 இல் இந்தத் துறையை உருவாக்கினார். ஹாமில்டோனியன் ஏழு-புள்ளி பாதை சிக்கலைத் தீர்த்த கணக்கீட்டின் ஒரு வடிவமாக டி. என். ஏ<nowiki/>வின் கருத்தாக்க பயன்பாட்டை *லியொனார்டு அடில்மேன்* நிரூபித்தார். ஆரம்பகாலக் கட்ட அடில்மேனின் சில அடிப்படை சோதனைகளிலிருந்தும், மேலும் பல்வேறு முன்னேற்றங்கள் தற்காலத்தே நிகழ்ந்துள்ளன. பல்வேறு வகையான மரபணு கணக்கீட்டை டூரிங் இயந்திரங்கள் எளிதில் கட்டமைக்கக்கூடியவை என்றும் நிரூபிக்கப்பட்டுள்ளன.  
அப்போதிலிருந்தே இத்துறை பல வழிகளில் விரிவடைந்துள்ளது. 1995 ஆம் ஆண்டில், மரபணு அடிப்படையிலான அதன் நினைவகத்திற்கான தேவைகள் பற்றிய கருத்தை *எரிக் பாம்* முன்மொழிந்தார். அவர் ஒரு மிகப்பெரிய அளவிலான தரவை அதன் மாபெரும் அடர்த்தி காரணமாக அதனை குறுக்கி ஒரு சிறிய அளவிலான மரபணுவில் சேமிக்க இயலும் என்றும் முன் மொழிந்தார். கிட்டத்தட்ட பத்தாண்டுகளுக்குப் பிறகு *இன் விட்ரோ* செயல்விளக்கங்கள் செய்யப்பட்டிருந்தாலும், இது மரபணுக் கணிப்பீட்டின் மூலத்தை நினைவக தொழில்நுட்பத்தின் எல்லைக்குள் கட்டமைத்து விரிவுபடுத்த வேண்டிய கட்டாயத்தை தெளிவாகத் திட்டமிட உருதுணையாக இருந்தது.  
மரபணு கணக்கீட்டுத் துறையை லென் அடில்மேனின் செயல்விளக்கத்திற்கும் பத்தாண்டிற்கு முன்னரே*நெட் சீமன்* தொடங்கிய பரந்த மரபணு நானோ அறிவியல் துறையின் துணைத்துறையாக வகைப்படுத்தலாம். 1980களில் நெட் சீமனின் அடிப்படைக் கருத்துக்களின் படி மரபணுப் படிகவியல் பயன்பாடுகளுக்கு கீழ்-மேல் மரபணு சுய-குழுக்களைப் பயன்படுத்தி தன்னிச்சையான கட்டமைப்புகளை உருவாக்கலாம். இருப்பினும், இது சுயமாகக் கூடிய மரபணு கட்டமைப்புத் துறையில் மேலும் வளர்ந்து, 2020ஆம் ஆண்டு நிலவரப்படி பல்வேறு வளர்ச்சிகளைப் பெற்று மிகவும் அதிநவீனமயமாக்கப்பட்டுள்ளது. ஒரு சில நானோமீட்டர் அளவிலிருந்து பல பத்து மைக்ரோமீட்டர் அளவு வரை சுயமாகக் கூடும் மரபணு கூட்டமைப்பு 2018இல் சான்றாக்கப்பட்டுள்ளது.  
1994 ஆம் ஆண்டில், பேராசிரியர் சீமானின் குழு ஒரு சிறிய மரபணுக் கூறுகளைப் பயன்படுத்தி அதி மரபணு பின்னல் கட்டமைப்புகளை உருவாக்கினர். அடில்மேனின் சான்றாக்கப்பட்ட மரபணு அடிப்படையிலான கணிப்புகளின் சாத்தியத்தைச் சுட்டிக்காட்டியிருந்தாலும், இத்தகைய மரபணு வடிவமைப்பு சொற்பமானது, ஏனெனில் ஒரு வரைபடத்தில் உள்ள முனையங்களின் எண்ணிக்கை அதிகரிக்கும் போது, அடில்மேன் செயல்படுத்துவதற்குத் தேவையான மரபணுக் கூறுகளின் எண்ணிக்கை அதிவேகமாக அதிகரித்தன. எனவே, கணினிவியலாளர்களும், உயிர்வேதியியலாளர்களும் குறிப்பிட்ட வரையறைக்குட்பட்டு ஆராயத் தொடங்கினர், அங்கு வளர்ச்சியைக் காட்டிலும் தன்னிச்சையான மரபணு கணக்கீடுகளைச் செய்ய மரபணு இழைகளின் ஒரு சிறிய தொகுதியை சிற்றோடு முறைமையில் கையாள்வதே குறிக்கோளாக இருந்தது. 1990 களின் பிற்பகுதியில் கோட்பாட்டளவில் ஆராயப்பட்ட ஏனைய வழிகளில் மரபணு கணிப்பீடு அடிப்படையிலான பாதுகாப்பு மற்றும் குறியாக்கவியல், மரபணு அமைப்புகளின் கணக்கீட்டுத் திறன், மரபணு நினைவுகளும் அதன் வட்டுகளும், மரபணு அடிப்படையிலான தானியங்கியல் உள்ளிட்ட பகுப்புகளும் உட்பிரிவுகளும் அடங்கும்.  
2002க்கு முன்னர், *லீலா காரி* என்பவர் சில உயிரினங்களில் மரபணு மறுசீரமைப்பின் மூலம் செய்யப்படும் செயல்பாடுகள் டூரிங் சாதனம் மூலம் முழுமையானவையாக அளவிட இயலும் என்பதையும் ஆராய்ந்து காட்டினார்.  
2003 ஆம் ஆண்டில், *ஜான் ரீப்*பின் குழு முதன்முதலில் மரபணு அடிப்படையிலான நகர்வின் கருத்தை நிரூபித்தது. இது பின்தொடர் இயந்திரத்தைப் போன்ற ஒரு மரபணுப் பாதையில் பின்தொடர்ந்து சென்றது. அவர்கள் மூலக்கூறு உயிரியலை நகர்தலின் ஆற்றல் ஆதாரமாக பயன்படுத்தினர். இந்த முதல் செயல்விளக்கத்திலிருந்து, பல்வேறு வகையான மரபணு அடிப்படையிலான நகர்ப்பாண்கள் கண்டறிந்து நிரூபிக்கப்பட்டுள்ளன.